CELEX: 62015CN0356
Language: el
Date: 2015-07-13 00:00:00
Title: Υπόθεση C-356/15: Προσφυγή της 13ης Ιουλίου 2015 — Ευρωπαϊκή Επιτροπή κατά Βασιλείου του Βελγίου

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/25
            
         Προσφυγή της 13ης Ιουλίου 2015 — Ευρωπαϊκή Επιτροπή κατά Βασιλείου του Βελγίου
   (Υπόθεση C-356/15)
   (2015/C 302/32)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωπος: D. Martin)
   
      Καθού: Βασίλειο του Βελγίου
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο του Βελγίου, εκδίδοντας τα άρθρα 23 και 24 του προγραμματικού νόμου της 27ης Δεκεμβρίου 2012, παρέβη τις υποχρεώσεις που υπέχει από τα άρθρα 11, 12 και 76, παράγραφος 6, του κανονισμού (ΕΚ) 883/2004 (1) του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, το άρθρο 5 του κανονισμού (ΕΚ) 987/2009 (2) του Ευρωπαϊκού Κοινοβουλίου και του Συμβουλίου, της 16ης Σεπτεμβρίου 2009, για καθορισμό της διαδικασίας εφαρμογής του κανονισμού (ΕΚ) 883/2004 και την απόφαση Al της Διοικητικής Επιτροπής για τον συντονισμό των συστημάτων κοινωνικής ασφάλισης (3)·
            
         
               —
            
            
               να καταδικάσει το Βασίλειο του Βελγίου στα δικαστικά έξοδα.
            
         
      Ισχυρισμοί και κύρια επιχειρήματα
   
   Η Επιτροπή φρονεί ότι το Βασίλειο του Βελγίου, εκδίδοντας τα άρθρα 23 και 24 του προγραμματικού νόμου της 27ης Δεκεμβρίου 2012, παραβιάζει τα άρθρα 11, 12 και 76 του κανονισμού (ΕΚ) 883/2004, καθώς και το άρθρο 5 του κανονισμού (ΕΚ) 987/2009, για καθορισμό της διαδικασίας εφαρμογής του κανονισμού (ΕΚ) 883/2004, και την απόφαση A1 της Διοικητικής Επιτροπής για τον συντονισμό των συστημάτων κοινωνικής ασφάλισης, μη αναγνωρίζοντας τον επιτακτικό χαρακτήρα του εγγράφου που προέρχεται από το κράτος μέλος καταγωγής του αποσπασθέντος εργαζομένου, το οποίο πιστοποιεί ότι ο εργαζόμενος αυτός υπάγεται στη νομοθεσία κοινωνικής ασφαλίσεως του εν λόγω κράτους μέλους.
   
      (1)  ΕΕ L 166, σ. 1.
   
      (2)  ΕΕ L 284, σ. 1.
   
      (3)  ΕΕ C 106 της 24.4.2010, σ. 1.